«**Bewildered**» er ein popsong skriven i 1936 av Teddy Powell og Leonard Whitcup. Han vart ein hit i 1938 for Tommy Dorsey and His Orchestra, og vart òg spelt inn av Mildred Bailey same året. Songen vart spelt inn fleire gonger seint i 1940-åra, då i to forskjellige versjonar, av Red Miller Trio og Amos Milburn, og desse ndådde toppen av R&B-lista i 1948. Begge desse versjonane skil seg frå den originale publiserte melodien og inspirerte seinare innspelingar. «Bewildered» vart sidan spelt inn av mange andre R&B-artistar, som Billy Eckstine and The Ink Spots, som nådde ein fjerdeplass på R&B-lista og 27. plass på poplista. Eit tiår seinare vart han spelt inn av Mickey & Sylvia, igjen med ein annan melodi, som likna på innspelinga til Red Miller Trio. «Bewildered» vart òg spelt i 1990 av The Notting Hillbillies på albumet deira *Missing...Presumed Having a Good Time*

James Brown and The Famous Flames-versjonen
-------------------------------------------

|  |
| --- |
| ***Bewildered***  Singel av James Brown and The Famous Flamesfrå albumet *Think!* |
|  |
| B-side | «If You Want Me» |
| **Utgjeve** | Februar 1961 |
| **Innspelt** | 30. januar 1959, Beltone Studios, New York, NY |
| **Sjanger** | R&B, doo-wop |
| **Lengd** | 2:21 |
| **Selskap** | King 5442 |
| Låtskrivar(ar) | Teddy Powell, Leonard Whitcup |
| **Produsent** | Andy Gibson |
|
| James Brown-singlar-kronologi |
| «The Bells»(1961) | *Bewildered* | «I Don't Mind»(1961)
 
 |

James Brown and The Famous Flames spelte inn «Bewildered» i 1959. Den doo-wop-aktige utgåva minna om Amos Milburn-versjonen, med ein kraftig triol-kjensle og ein kraftfull melismetisk vokallinje. Han vart først gjeven ut som eit spor på Brown-albumet *Think!* i 1960. Året etter vart han gjeven ut som singel, og nådde då Topp 10 på R&B-lista og vart den adnre singelen til Brown (etter «Think») som nådde Topp 40 på pop-lista.

«Bewildered» vart spelt mykje på konsertane til Brown gjennom karrieren hans. Han var med i ein medley på gjennombrotsalbumet hans *Live at the Apollo* og finst på fleire seinare konsertalbum, som *Revolution of the Mind: Recorded Live at the Apollo, Vol. III* (1971) og *Love, Power, Peace* (1992). Han spelte òg inn nye studioversjonar for album, som *Prisoner of Love* (1963) og *Sex Machine* (1970).

### Medverkande

* James Brown - solovokal

*and The Famous Flames:*

* Bobby Byrd - vokal, piano
* Bobby Bennett - vokal
* «Baby Lloyd» Stallworth - vokal
* Johnny Terry - vokal
* Willie Johnson - vokal

*with the James Brown Band:*

* George Dorsey - altsaksofon
* J.C. Davis - tenorsaksofon
* Bobby Roach - gitar
* Bernard Odum - bass
* Nat Kendrick - trommer

Kjelder
-------

* *Denne artikkelen bygger på «Bewildered» frå Wikipedia på engelsk, den 14. januar 2015.*
	+ *Wikipedia på engelsk oppgav desse kjeldene:*

1. ↑  Whitburn, Joel (2004). *Top R&B/Hip-Hop Singlar: 1942-2004*. Record Research. s. 400, 401.
2. ↑  Wolk, Douglas. (2004). *Live at the Apollo*, 89-92. New York: Continuum Books.
3. ↑  White, Cliff (1991). «Diskografi». In *Star Time* (pp. 54–59) [CD booklet]. New York: PolyGram Records.
4. ↑  Leeds, Alan, and Harry Weinger (1991). «Star Time: Song by Song». In *Star Time* (pp. 46–53) [CD booklet]. New York: PolyGram Records.

Bakgrunnsstoff
--------------

* Heile songteksten på MetroLyrics